 Қазиканова Айжан Қайыржановна СҚМУ кітапханасының ақпараттық - библиографиялық үдерістерді компьютерлендіру бөлімінің қызметкері:  

«М.Қозыбаев атындағы Солтүстік Қазақстан мемлекеттік университеті - еліміздегі көпсалалы жоғары оқу орындарының бірі. Сондықтан менің ойымша өзекті 100 кітап жобасының мақсаты ол барлығының назарын ғажайып кітаптар әлемі мен әдеби шығармашылыққа тартып, қоғамымызда кітап оқу дәстүрімізді, ата-аналардың балаларын кітапқа деген махабатты дағдыландыру парызын еске түсіреді деп шын көңілмен үміттемін.

Қазіргі білім беру ұйымдарының маңызды міндеті - өз мемлекетімізде жан-жақты білімді азаматтарды қалыптастыру. Елбасы мақаласында ғылымның жеті бағыты аталды. Ол философия, әлеуметтану, психология, мәдениеттану, тарих, филология және саясаттану. Осы саланың барлығы қамтылып жатыр. Бұлардың қай-қайсысы да адамның жеке тұлға және маман ретінде қалыптасуына зор ықпал ететін білім салалары. Олар қоғамдағы азаматтық ұстаным, моралдық құндылық, ар-ождан негіздерін қалайды. Адамның өзіне, айналасына, елге деген көзқарасын қалыптастырады. Біз дүние жүзіндегі ғылым мен білімнің мазмұнына жол ашу арқылы ілгері дамыған қоғамдардағы осындай көзқарас және ұстаным қалыптастыру құралдарымен жақын танысуға мүмкіндік алдық. Мақсат – ол білімді айна-қатесіз көшіріп алып, соған илану емес. Біз әлемнің қалай ойлап, нені құнды, нені дұрыс, нені бұрыс деп білетінін ескере отырып, өз бағытымызды анықтауда қателеспей, өзіміздің қазақстандық жолымыздан жаңылмауымыз қажет. Сондықтан да рухани жаңғыру аясындағы өзге жобалар өз тарихымызға, өлкетануға, төл мәдениетке арқа сүйейді. Осы ғылымдардың ішінен алсақ әлеуметтану ғылымынан екі кітап туралы қысқаша айтып өткім келеді. Ол Дэвид Бринкерхоф  және т.б.авторлар «Әлеуметтану негіздері» атты оқулық.  «Әлеуметтану негіздері» оқулығы қоғам және оның құрылымы, қоғамдағы түрлі әрекеттер мен мінез-құлықтар туралы, адамның рухани және материалдық мәдениеті мен құндылықтары жөнінде кең мағлұмат береді. Оқу құралы әлеуметтанудың негізгі ұғымдарын, зерттеу әдістері мен теорияларын саралап, әлеуметтанушы мамандарын оқу орнындағы, үкіметтегі, бизнестегі, коммерциялық емес ұйымдардағы және қоғамдағы рөлін көрсетеді. Оқулық әлеуметтануға қызығатын ортаға, студенттер мен магистранттарға арналған. Екінші кітап авторы Джордж Ритцер, Джеффри Степницки дін кітабы «Әлеуметтану теориясы». Әлеуметтану ғылымының даму ерекшеліктері тарихи тұрғыдан баяндалатын бұл кітапта авторлар әлеметтану ғылымының өзекті мәселелерін классикалық және қазіргі көзқарастармен ұштастырған. Кітаптің бірінші бөлімінде ежелгі дәуірдегі әлеуметтік ой мен сол кезең өкілдерінің көзқарастары, әлеуметтану ғылымының негізін салған ойшылардың өмірбаяны мен басты идеялары. Екінші бөлімінде қазіргі әлеуметтану теориясының негізгі мектептері туралы сөз болады. 
 Университет оқытушылары мен студент қауымы осы оқулықтарды асыға күтуде». 

